408 MÉMOIRES. 
Dict quel ce jourhuy, environ l'heure" de midy, luy qui dépose 
estant en la maison du d. Brucelles, seroit venu le d. capp. du guet 
avec la famille de la maison de la ville demandant luy qui dépose; 
et craignant estre constitué prisonnier et que l'on l'emmenast avec 
confusion, craignant plus l'escandale que aultre chose, il auroit prié 
le d. Brucelles qu'il en fist retourner le d. cappitaine et ses gens, car 
il viendroit à la présente maison de ville en sa compaignie, ou bien 
qu'il l'admenast à la maison de M. Madron, bourgeois et capitoul de 
Tholose, que auroit esté cause que le d. Brucelles seroit descendu en 
sa boutique et auroit moyenne de faire retourner le d. cappitaine et 
ses gens, mais n'auroit esté faict autre refus au d. cappitaine de 
l'entrée de la d. maison, ny ne auroit aultrement empesché de faire 
recherche en sa maison pour voir s'il qui respond y estoit, ny ne soit 
poinct que les serviteurs du d. Brucelles ayent commis aucune 
rébellion ou faict aulcun refus de l'entrée de la d. maison au d. cap- 
pitaine ; et quelques heures après, le d. Brucelles l'auroit conduict à 
la maison du d. sieur Madron, capitoul, lequel auroit envoyé quérir 
le cappitaine du guet et l'auroit conduit scéans. 
Luy auroit esté remonstré qu'il y a apparence qu'il auroit faict 
refus ou difficulté soy exiber aux gens de justice lorsqu'il sauroit 
que l'on le demandoit expressément aux fins qu'il eut loisir cacher et 
batitter beaucoup de choses qu'il auroit sur soy appartenant au d. 
feu Ganaye, savoir or ou argent, livres de raisons, instrumens, cédu- 
les ou aultres marchandises, l'exhortant sur ce dire la vérité. 
Dict l'avoir dicte et ne avoir oncques pensé à ce que dessus , soy 
soubmectant à toute rigueur de justice où il apparoistra du contraire. 
Et plus n'a esté interrogé, recollé expressément, et s'est sign*' : 
Le Conte. 
Extrait expédié à Simon Le Comte, marchand de Paris, en vertu 
de la requeste présentée en la chambre des requestes parlement et 
court. Enterrieu. 
VL 
Audition. 
Du vingt-uniesme jour du mois d'octobre mil cinq cens soixante 
huict. 
Jehan Gaulte, natif d'Auzières en Lauragois, serviteur jadis de feu 
Philippe Canaye, marchant de Paris, eaigé, comme a dict, de vingt- 
huit ans environ, ouy moyennant serment, a déposé comme s'en- 
suict : 
Premièrement, interrogé puis quel temps, il qui dépose, se seroit 
tenu au service du d. feu Philippe Canaye naguère exécuté à mort. 
Dict, que le dix-septième jour du mois de juin dernier passé, il s( 
seroit mis au service du d. Ganaye et luy servoit de valet de chambre, 
